OpenLLM-France/wikimedia huggingface dataset:
# Post Office Protocol

POP3 (Post Office Protocol versió 3) és un protocol que s'utilitza per recollir el correu electrònic. Es tracta d'un protocol força senzill que permet poques interaccions amb el servidor de correu, normalment el correu és recuperat i esborrat del servidor. La majoria dels clients de correu (el programari que utilitzem per enviar i rebre el correu) utilitzen aquest protocol, avui dia, però, la majoria també poden utilitzar el protocol IMAP, força més potent, per aquesta funció de recollida de correu.
POP3 s'utilitza en un model client-servidor en el qual el servei de "correu sortint" utilitza de manera habitual el port 110 TCP per tal que el programari client (Thunderbird, Evolution, Outlook, etc.) es connecti per recuperar el correu.
La norma RFC 1939 estableix el funcionament d'aquest protocol, els servidors que utilitzen POP3 acostumen a tenir com a mínim les comandes següents:
* USER nom Envia el nom d'usuari al servidor, el servidor retorna +OK o -ERR
* PASS cadena Envia la contrasenya al servidor, el servidor retorna +OK o -ERR
* STAT Retorna el nombre de missatges
* LIST Retorna el número que identifica cada missatge que hi ha a la bústia i la seva mida
* RETR missatge Retorna el contingut d'un missatge en un array o matriu, cada línia és un element de la matriu
* DELE missatge Envia al servidor l'ordre d'eliminar un determinat missatge, el servidor retorna +OK o -ERR
* NOOP S'utilitza per verificar si el servidor compleix amb la RFC 1939, el servidor retorna +OK o -ERR
* RSET S'utilitza per revertir l'eliminació dels missatges esborrats a la sessió actual, tanca la connexió amb el servidor, implica que hi ha hagut algun problema. No és possible recuperar missatges esborrats en connexions passades
* QUIT S'utilitza per tancar la connexió amb el servidor, si falla i s'han eliminat missatges es recuperaran automàticament

## Exemple de comunicació

Abans d'iniciar un intercanvi de dades cal establir una connexió entre el client de correu i el servidor. Això es pot fer automàticament amb un programa client de correu o mitjançant un client Telnet.

## Referències

* ↑ Beal, Vangie. «What is Post Office Protocol (POP)? Webopedia Definition» (en anglès). [Consulta: 25 abril 2019].
# Post Swiss Team

El Post Swiss Team va ser un equip ciclista suís de ciclisme en ruta que va competir de 1996 a 2001.

## Principals resultats

* Melbourne to Warrnambool Classic: Daniel Schnider (1998)
* Milà-Torí: Niki Aebersold (1998)
* Viena-Rabenstein-Gresten-Viena: Niki Aebersold (1998)
* Tour de Berna: Markus Zberg (1998)
* Tour del llac Léman: Bruno Boscardin (2001), Steve Zampieri (2001)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 1 participacions (1998)
** 2 victòries d'etapa:
*** 2 al 1998: Markus Zberg (2)
** 0 classificacions finals:
** 0 classificacions secundàries:

## Classificacions UCI

La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 1996 | 30è | Armin Meier (69è) |
| 1997 | 32è | Roland Meier (83è) |
| 1998 | 21è | Markus Zberg (27è) |
| 1999 | 13è (GSII) | Sven Montgomery (193è) |
| 2000 | 18è (GSII) | Marcel Strauss (214è) |
| 2001 | 25è (GSII) | Martin Elmiger (331è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
# Polar (estel variable cataclísmic)

Un estel variable cataclísmic polar (també conegut com a estel AM Herculis) és un tipus de sistema d'estel binari variable cataclísmic amb camp magnètic molt fort.
En la majoria d'estels variables, la matèria de l'estel company de seqüència principal es veu despullar per un nan blanc en forma de disc d'acreció. En sistemes polars, el camp magnètic del nan blanc és tan fort que impedeix la formació d'un disc d'acreció. El gas que cau sobre el nan blanc forma un corrent d'acreció, seguint les línies del camp magnètic dipolar del nan blanc.
La força típica del camp magnètic dels sistemes de polars són entre 10 i 80 milions de gauss (1000–8000 tesles). L'estel AN Ursae Majoris té el camp magnètic més fort entre els estels variables cataclísmics, amb una força de camp de 230 milions de gauss (23 kT).
El nom de polar ve de la llum polaritzada de manera lineal i circular que produeix. La polarització és important per l'estudi de polars, ja que a través de l'estudi de la polarització es pot obtenir informació sobre la geometria del sistema d'estels.

## Vegeu també

* Estel variable cataclísmic
* Estel variable

## Referències

* ↑ «Extremely high circular polarization of AN Ursae Majoris». The Astrophysical Journal Letters, 216, 01-08-1977, pàg. L45. Bibcode: 1977ApJ...216L..45K. DOI: 10.1086/182506.(anglès)

## Bibliografia

* Coel Hellier «Cataclysmic Variable Stars: How and Why They Vary». Springer Praxis, 2001.
Viccionari
# Pont del Diable (Pineda de Mar)

El Pont del Diable de Pineda de Mar travessa la riera de Pineda. L'origen del pont és tardo-romà, la base és romana tot i que el pont va estar reformat a l'edat mitjana i reconstruït en diverses ocasions. És probable que formés part del sistema hidràulic de la vall de la riera, conjuntament amb l'aqüeducte romà de Can Cua. La llegenda diu que una nit que la riera baixava molt plena, una pagesa havia de travessar-la i no sabia com. Se li presentà el diable i li prometé fer un pont i acabar-lo abans no es fes de dia, si li donava l'ànima. La pagesa s'hi avingué, però més llesta que el diable, quan només mancaven posar unes quantes pedres, tirà una galleda d'aigua a un pobre gall, que en sentir la fredor es posà a cantar. Els diables, com els vampirs, només treballen de nit, i en sentir-lo, el diable cregué que es feia de dia i marxà esperitat sense acabar el pont. Com que no va complir el seu compromís, la pagesa tampoc li va haver de lliurar la seva ànima, i pogué passar a l'altra banda tranquil·lament.

## Referències

* ↑ «Pont del Diable». Festacatalunya.cat. [Consulta: 16 octubre 2021].
# Imaa Queen

Adam Sergel Johannes Spjuth, més coneguda pel nom artístic Imaa Queen (parròquia de Gällaryds, 26 de desembre de 1993), és una drag queen i intèrpret sueca.

## Trajectòria

Com a Imaa Queen, ha estat nominada al premi Drag of the Year de la revista sueca QX, que forma part de la Gaygalan, del 2018 al 2022, tots dos inclosos. Finalment, el 2022 va guanyar el títol.
El 2021, també va guanyar el concurs internacional de drag The EuroStars Drag Contest.
Amb la faceta d'Imaa Queen, participarà en la primera temporada de Drag Race Sverige, l'adaptació sueca del programa RuPaul's Drag Race que s'estrenarà el 2023.

## Vida personal

Malgrat que és una persona de gènere no-binari, no recorre a l'ús del pronom personal neutre hen.

## Referències

* ↑ Dahlgren, Stina. «QX gaygala 2022 – alla nominerade och vinnare» (en suec). Aftonbladet, 25-04-2022. [Consulta: 10 març 2023].
* ↑ Thorén, Matilda. «Här är alla vinnare från QX Gaygala 2022» (en suec). QX, 26-04-2022. [Consulta: 10 març 2023].
* ↑ Robson, Graham. «Sweden’s Imaa Queen wins EuroStars Drag Contest» (en anglès). Gscene, 20-06-2021. [Consulta: 10 març 2023].
* ↑ Haldert, Sara. «Här är alla deltagare i svenska ”Drag race”» (en suec). Aftonbladet, 06-02-2023. Arxivat de l'original el 7 febrer 2023. [Consulta: 10 març 2023].
* ↑ Larsson, Ronny. «Drag Race Sverige: Här är alla tävlande!» (en suec). QX, 06-02-2023. [Consulta: 10 març 2023].
# Oretes

Oretes (en grec antic ̓Οροίτης) era un notable persa nomenat circa l'any 540 aC com a sàtrapa de Lídia per Cir II el Gran de Pèrsia. Va governar uns anys sota Cir II i després sota el seu fill Cambises II de Pèrsia (530 aC–522 aC).
Com d'altres governadors perses, sembla que Oretes tenia la intenció de declarar-se sobirà independent. L'any 522 aC va convidar al tirà Polícrates de Samos a visitar els seus dominis, i així que va desembarcar, el va fer presoner i el va crucificar. Sens dubte, qualsevol intent d'expansió per part d'Oretes hauria tingut l'oposició de Polícrates. Durant la usurpació de Smerdis l'any 522 aC, o potser al pujar al poder Darios I el Gran (521 aC–486 aC) es va revoltar per establir una sobirania independent i va fer matar Mitrobates, el sàtrapa de Dascilios a la Frígia Hel·lespòntica, al que considerava un possible rival.
Cap a l'any 520 aC Darios el Gran va enviar a Lídia un dels seus lleials, Bageos, amb ordre d'executar a Oretes. Bageos es va saber guanyar a la guàrdia de la satrapia amb unes cartes del rei i va aconseguir que aquesta guàrdia, que suposadament obeïa ordres reials, matés a Oretes. Bageos va ostentar el càrrec de sàtrapa per algun temps potser entre el 518 aC i el 515 aC, fins que va ser nomenat sàtrapa Otanes segurament el 515 aC. En parla Heròdot.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1260. ISBN 9788441224223.
* ↑ Oroetes a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 57
# Conjunt prehistòric des Puigderrós - Sa Pleta

El conjunt prehistòric des Puigderrós - Sa Pleta és un jaciment arqueològic prehistòric situat al lloc anomenat sa Pleta des Forn de Calç, de la possessió des Puigderrós de Dalt, al municipi de Llucmajor, Mallorca.
El conjunt el formen restes molt arrasades dins l'anomenada pleta. Cap a l'oest aquestes restes passen alguns metres més enllà de la tanca, arribant fins a una zona on el terreny comença a descendir. Del jaciment en destaquen dues construccions situades al sud-est de planta en forma de naveta, i diverses restes de parets de doble filada.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 71. ISBN 84-500-5970-4.
* ↑ de Luna, J; i col «Jaciments arqueològics Tom I» (pdf). Catàleg de béns immobles [Llucmajor], 2000, pàg. 12 [Consulta: 7 gener 2013].
# Pomacentrus aurifrons

Pomacentrus aurifrons és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 6,2 cm de longitud total.

## Distribució geogràfica

Es troba a Papua Nova Guinea, Vanuatu i Salomó.

## Referències

* 1 2 FishBase (anglès)

## Bibliografia

* Allen, G. R. 2004. Pomacentrus aurifrons, a new species of damselfish (Pomacentridae) from Melanesia. Zootaxa Núm. 399: 1-7.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pomacentrus alleni

Pomacentrus alleni és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Tailàndia i Indonèsia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Pristobrycon calmoni

Pristobrycon calmoni és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 15 cm de llargària total.

## Hàbitat

Viu en zones de clima tropical entre 23 °C - 28 °C de temperatura.

## Distribució geogràfica

Es troba a Sud-amèrica, a les conques dels rius Amazones i Orinoco, i rius costaners de la Guaiana.

## Referències

* ↑ «Pristobrycon calmoni». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)
* ↑ Jégu, M. 2003. Serrasalminae (Pacus and piranhas). p. 182-196. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
# Portada/article febrer 10
## Lluís Domènech i Montaner

Lluís Domènech i Montaner (Barcelona, 21 de desembre de 1850 – 27 de desembre de 1923) fou un arquitecte, historiador, humanista i polític català, dissenyador de tipografies i enquadernacions de llibres i il·lustrador. Fou un dels principals protagonistes del Modernisme català. Com a arquitecte, es va avançar a les propostes arquitectòniques europees, amb un llenguatge innovador i una arquitectura fonamentada en un nou concepte integrador de totes les arts. Algunes de les seves obres són Patrimoni de la Humanitat.
# Portada/article desembre 9
## Mèxic

Mèxic (en castellà: México), oficialment els Estats Units Mexicans (en castellà: Estados Unidos Mexicanos), és una república federal constitucional d'Amèrica del Nord. Limita al nord amb els Estats Units d'Amèrica, al sud i a l'oest amb l'oceà Pacífic, al sud-est amb Guatemala, Belize i la mar Carib, i a l'est amb el Golf de Mèxic. Els Estats Units Mexicans són una federació de trenta-un estats i un districte federal, la ciutat de Mèxic, la qual és una de les àrees metropolitanes més poblades del món.
# Portada/article febrer 1
## Ovella

Les ovelles, bens, xots, xais o corders (Ovis aries) són mamífers quadrúpedes remugants mantinguts com a bestiar. Com tots els remugants, les ovelles són artiodàctils, o animals amb peülles. Malgrat que el nom «ovella» s'aplica a moltes espècies, en l'ús quotidià gairebé sempre fa referència a Ovis aries. Les ovelles són l'espècie més nombrosa del seu gènere i molt probablement descendeixen del mufló salvatge d'Europa i Àsia.
# Portomao

Serreta de calafat d'aproximadament dos pams de llargària, utilitzada per a arribar a llocs dificils i estrets de l'embarcació, de vegades lleugerament covada. Dents disposats de manera que serrava en estissar (com fam les tradicionals serres japoneses). Etimologia portuguesa.
# Portonovo

Portonovo és una vila marinera i turística que forma part del municipi gallec de Sanxenxo, a la província de Pontevedra. Pertany a la parròquia d'Adina. L'any 2015 tenia una població de 2.198 habitants.
Situada a la ria de Pontevedra, el seu clima és fred i plujós a hivern i càlid i assolellat a estiu. Això és important per al turisme que, actualment, és el motor econòmic de la localitat, i que fa incrementar la seva població en l'estació estival de forma considerable. Tres són les platges que es troben al llarg de la costa corresponent a la localitat: les de Portonovo (també coneguda com la platja de Baltar), Caneliñas i Canelas. Portonovo també es nodreix econòmicament de la vida nocturna, que es desenvolupa fonamentalment els caps de setmana, així com les nits d'estiu i corresponents a altres períodes de vacances. La vila compta amb nombrosos locals de copes, pubs, cafeteries i diverses discoteques.

## Referències

* ↑ Instituto Galego de Estatística
# Počúvadlo

Počúvadlo és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1333.
# Poľanovce

Poľanovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1270.
# Província de Biskra

La província o wilaya de Biskra (àrab: ولاية بسكرة, wilāyat Biskra) és una província o wilaya d'Algèria, amb capital a la ciutat homònima.
S'hi poden trobar, entre d'altres, les següents ciutats: Lichoua, Sidi Okba, Sidi Khaled, El-Kantara i Ouled Djellal. Dona nom a la Universitat de Biskra.

## Enllaços externs

* Informació exhaustiva sobre aquesta província algeriana. (francès), (anglès) i (àrab)
# Princes Street Gardens

Els Princes Street Gardens són un parc públic que es troba al centre d'Edimburg (Escòcia) i als peus del Castell d'Edimburg.

## Història

Els jardins van ser creats a la dècada de 1820, després de la fundació de la New Town d'Edimburg i el drenatge de l'antic jaç del Nor Loch, un llac situat al centre de l'actual Edimburg que es trobava altament contaminat després d'anys d'abocaments d'aigües residuals procedents de l'Old Town.
Els jardins es distribueixen al llarg de la part sud de Princes Street (Carrer dels Prínceps) i queden partits per The Mound, un pujol artificial construït per connectar la part nova i la vella de la ciutat d'Edimburg. El parc est ocupa des de The Mound fins a Waverley Bridge, sumant un total de 34.000 m² (8'5 acres). Els West Princes Street Gardens són encara més grans, tenint uns 120.000 m² (29 acres), i s'estenen fins a les esglésies de St. John's i St. Cuthbert's, properes a Lothian Street.
Els Princes Street Gardens desenvolupen un paper principal en la vida de la ciutat, servint de punt de reunió i esbarjo per als seus habitants. Així mateix, solen albergar concerts de música que se celebren de forma regular a tocar de la Ross Fountain, així com altres actes de les celebracions del Hogmanay.

## Monuments

Els jardins estan decorats amb moltes estàtues i monuments, especialment a la franja que limita amb el sud de Princes Street. El més destacat d'ells és el que es coneix com a Scott Monument, construït en 1844 en honor de l'escriptor Walter Scott. A la zona est dels jardins també hi ha estàtues dedicades a David Livingstone, a l'editor Adam Black i al professor John Wilson. A la zona oest hi ha estàtues en honor d'Allan Ramsay, Thomas Guthrie i James Young Simpson i altres monuments, com la Ross Fountain i el quiosc de música (Bandstand), el Memorial escocès de la Guerra Americana i un rellotge floral.

## Winter Wonderland

Cada any, en dates properes al nadal, els Princes Street Gardens es transformen en Winter Wonderland. Llavors el parc es transforma, s'hi col·loquen atraccions de fira i s'hi celebra un mercat nadalenc en el qual es venen productes i comestibles de tot el món. Les atraccions més conegudes són la pista de gel i la sínia de 33 metres, també coneguda com The Edinburgh Eye. Durant aquesta època també es representen obres teatrals típiques.

## Galeria

* Ross Bandstand
* Estàtua d'Allan Ramsay
* Rellotge floral del 2014
* East Princes St Gardens
* Festival Wheel

## Vegeu també

* Princes Street

## Referències

* ↑ E F Catford, Edinburgh, The story of a city, Hutchinson 1975, p.209, ISBN 0 09 123850 1
* ↑ «Edinburgh Park and Garden Strategy p.20» (PDF). Arxivat de l'original el 2015-04-02. [Consulta: 13 març 2015].

## Enllaços externs

* Bartholomew's Chronological Map of Edinburgh (1919) (anglès)
* Princes Street Gardens Arxivat 2012-04-26 at the UK Government Web Archive from Edinburgh City Council (anglès)
* Història de la Ross Fountain (anglès)
# Princesa Changping

Zhu Meichu (2 de maig de 1630 - 26 de setembre de 1647), coneguda pel seu títol de princesa Changping, va ser una princesa xinesa de la dinastia Ming. Va ser un dels fills de l'emperador Chongzhen, l'últim emperador Ming.

## Biografia

Changping va néixer de l'Emperador Chongzhen i la Consort Wang Shun. Com la Consort Wang va morir d'una malaltia poc després del naixement de la Princesa Changping, la princesa va ser criada per l'Emperadriu Zhou. Changping tenia una germana major, la Princesa Kunyi (坤儀公主), i una germana menor, la Princesa Zhaoren (昭仁公主).
Quan Changping tenia 16, el seu pare va arranjar el seu matrimoni amb Zhou Xian, un comandant militar. Això no obstant, les seves noces van ser suspesa quan l'exèrcit rebel hi era acostant-se a Beijing. Quan la capital finalment va caure davant la força rebel de Li Zicheng, Chongzhen va embogir i va començar a matar a membres de la família reial, inclosa la Princesa Zhaoren. Quan va arribar el torn de Changping, li va crida a aquesta: "Per què havies d'haver nascut en aquesta família?", i esgrimint una espasa contra ella, tallant-li el braç esquerre en el procés. Changping va desmaiar-se per la pèrdua de sang, però en va recuperar el coneixement cinc dies després i va sobreviure, mentre que el seu pare es va suïcidar penjant-se en un arbre.
En el 1645, Changping va demanar permís a l'Emperador Shunzhi de la dinastia Qing per esdevenir una monja. Shunzhi es va negar i va fer arranjaments perquè es casés amb Zhou Xian. La parella es va tractar amb respecte després del seu matrimoni. Changping va morir d'una malaltia un any després i va ser enterrat fora de la Porta Guangning.

## En la cultura popular

Changping va tenir un impacte més gran en la cultura folklòrica i popular que en la història, amb diverses històries que giren al voltant del concepte sobre que ella va sobreviure a la seva mort prematura.
Una història diu que Changping es va fer monja després de la caiguda de la dinastia Ming. Ella va practicar arts marcials i va esdevenir una líder del moviment de resistència contra la dinastia Qing. Va ser motejada com "Una Monja Divina Armada" (獨臂神尼) per la seva formidable destresa en les arts marcials. Un dels seus deixebles era Lü Siniang (呂四娘), l'heroïna que va assassinar l'Emperador Yongzheng en el folklore.
Changping també apareix en dues novel·les wuxia de Jin Yong, Espasa Tacada amb Sang Reial i El Cérvol i el Calder.
La història d'amor de Changping i Zhou Xian ha estat adaptada en una òpera cantonesa, titulada Di Nü Hua (帝女花; literalment: la Flor Filla de l'Emperador). L'òpera va ser més tard adaptada al cinema i la televisió.

## Referències

* Història de Ming, volum 121 (明史列傳第九)

## Enllaços externs

* 长平公主的一生 (xinès)
# Província de Crotona

La província de Crotona és una província que forma part de la regió de Calàbria a Itàlia. La seva capital és Crotona. Amb vistes al mar Jònic a l'est, limita al nord-oest amb la província de Cosenza, i al sud-oest amb la província de Catanzaro. Té una àrea de 1.735,68 km², i una població total de 174.722 hab. (2016). Hi ha 27 municipis a la província.

## Referències

* ↑ Arxivat 2018-12-16 a Wayback Machine. Dades ISTAT

## Enllaços externs

* Provincia di Crotone homepage (italià)
# Província de Kurhessen

La Província de Kurhessen (en alemany Provinz Kurhessen) va ser una província de l'Estat Lliure de Prússia de 1944 a 1945. La capital era Kassel.
Encara que tots els estats alemanys, inclòs Prússia, havien estat dissolts de facto des de 1933, el govern nazi va dissoldre oficialment la província prussiana de Hessen-Nassau en dues províncies l'1 d'abril de 1944: Kurhessen i la província de Nassau.
El nom de Kurhessen prové de l'antic Electorat de Hessen [o Hessen-Kassel, 1803-1866) que, després de la Guerra austro-prussiana, es va unir a Prússia per formar part de la província de Hessen-Nassau.
Després del final de la Segona Guerra Mundial, Kurhessen va passar a mans de l'administració nord-americana. La província va ser dissolta per les forces ocupants el 19 de setembre de 1945 i va formar part de la zona administrativa del Gran Hessen. Poc més d'un any més tard, el Gran Hessen es va convertir en l'estat alemany modern de Hessen.

## Vegeu també

* Províncies de Prússia

## Bibliografia

* Ordre del Führer über per la creació de la Província de Kurhessen i la de Nassau
* Documents sobre la formació de l'estat actual de Hessen i la dissolució associada de la província prussiana de Kurhessen